**Tiszavasvári Város Önkormányzata**

**Képviselő-testületÉNEK**

**159/2017.(VI.29.) Kt. számú**

**határozata**

**Önkormányzati bérlakások értékesítéséről**

Tiszavasvári Város Önkormányzata Képviselő-testülete a lakások és nem lakás célú helyiségekbérletéről és elidegenítéséről, valamint a lakáscélú önkormányzati támogatásról szóló módosított 17/2016. (V.27.) önkormányzati rendelete 37. § (2) bekezdésében foglalt hatáskörében eljárva az alábbi határozatot hozza:

1. A Képviselő-testület kezdeményezi azt, hogy ismételten legyen felmérve, hogy az önkormányzati bérlakások bérlői közül kinek áll szándékában megvásárolni az általa bérelt bérlakást, a bérlakás vételárának egyösszegben történő megfizetése mellett.
2. A Képviselő-testületnek szándékában áll értékesíteni a Tiszavasvári, **Szabó Magda u. 18.** sz. alatti, tiszavasvári **935 hrsz**-ú önkormányzati lakást **Toma Andrásné** (szül: Kecskés Regina Rita)bérlő részére, amennyiben a bérlő vállalja a vételár 6 hónapon belüli, egyösszegben történő megfizetését.

 A lakás **vételára** – annak egyösszegben történő megfizetése esetén - a forgalmi érték 30 %-val csökkentett összege, azaz **2.625.000 Ft**.

Az ingatlan megvásárlásához kapcsolódó költségek – adásvételi szerződés elkészítésének ügyvédi költsége, ingatlan-nyilvántartási bejegyeztetés, vagyonszerzési illeték, földhivatali igazgatási díj – a vevőt terhelik.

Az adásvételi szerződés megkötésének feltétele, hogy a bérlő lakbér, és az Önkormányzat részére fizetendő egyéb díjhátralékkal ne rendelkezzen.

Felkéri a polgármestert, hogy

* tájékoztassa Toma Andrásnét a Képviselő-testület döntéséről,
* az adásvételi-szerződés tervezetet terjessze a Képviselő-testület elé.

Határidő: azonnal, esedékességkor Felelős: Dr. Fülöp Erik polgármester

 **dr. Fülöp Erik Badics Ildikó**

 **polgármester jegyző**